钦定古今图书集成/方舆汇编/职方典/第1452卷 > 泗城府驿递考 府志
## 钦定古今图书集成/方舆汇编/职方典/第1452卷 > 泗城府驿递考 府志

本府

泗城驿　在府前，路出邻站，各驿站无额编钱粮，俱依土府私设。各站俱有站屋一间，以处站夫传递公文，并各差役往来歇宿。

邻站　：在邻村，府治南，距府七十里，路往皈乐站。

皈乐站　，在皈乐甲府治南，距府一百四十里。站路：一路上唐兴站，一路出田州剥邑。

唐兴站　：在唐兴甲府治西南。站路距皈乐站一百里，距府二百四十里。

往甸站　在往甸甲府治西南。站路距唐兴站一百里，距府三百四十里。

百细站　，在百细甲府治西。站路距往甸站一百里，距府四百四十里。此站路入西林县，路程，站通贵州、云南等处。

果化州驿递无考

恩城州

本州僻居山谷，不近江干，计陆路距府城一百二十里，自本州至太平州城三十里，自太平州至太平府城九十里。

田州

竹州塘　在州西距州八十里，上接泗城府皈乐，下递本州砦马汉兵二名，土兵一名查守。砦马塘　在州西距州五十里，上接竹州，下递“那标” 汉兵一名，土兵一名查守。

那标塘　在州西，距州二十里。上接砦马，下递雷冈。汉兵二名、土兵一名查守。

雷冈塘　在州东距州十里。上接那标，下递渌檂，汉兵一名，土兵一名，查守。渌檂塘　在州东距州四十里。上接雷冈，下递平马，汉兵一名，土兵一名，查守。

平马塘　在州东，距州七十里。上接渌檂，下递婪凤。汉兵一名、土兵一名查守。

婪凤塘　：在州东，距州九十里。上接平马，下递榕树。汉兵一名、土兵一名查守。

榕树塘　在州东，距州一百一十里。上接本州婪凤，下递上林县上林塘。汉兵二名、土兵二名查守。

向无驿站，自顺治十八年始设立八塘，共拨汉兵十一名，俱“西林营” 内拨。

归顺州

州前塘　在州治前

个离塘　：在州治东北五十里。

荣劳塘　：在州治西六十里。

向武州

雀臼州塘　在州治东，距州四十五里。自府城沿塘计之，名为“第九塘。” 上接乃塘，下递上林。凡有公文，遵拨土兵一名递送，其供食俱系本州给发。

乃塘　在州治前。自府城沿塘计之，名“第十塘。” 上接通冻，下递旧州。凡有公文，遵拨土兵一名递送，其供食俱系本州给发。

通冻塘　在州治西，距州四十五里。自府城沿塘而上计之，名为十一塘，上接抚安，下递本州。乃塘有公文，遵拨土兵一名，递送供食。州给原无塘铺，自顺治十八年官兵剿沈文崇，绕道出奇取胜，始设三塘。至今因循相沿成塘，传递公文。

都康州、龙州、江州三州驿递俱无考。